Til [navn]

**Afgørelse**

Kære [navn]

Du har ved mail af den [dato] anmodet om aktindsigt vedrørende [hvad vedrører aktindsigten].

Din anmodning er behandlet efter reglerne i forvaltningsloven, og din anmodning om aktindsigt er delvist imødekommet.

**Resultat**

Vi har identificeret følgende dokumenter, som vi vurderer er omfattet af din anmodning:

- [oplistning af dokumenterne med beskrivende navne]

**1)**

Vi vurderer, at du har ret til aktindsigt i følgende dokumenter:

- [Oplist de dokumenter som udleveres fuldt ud uden undtagelser]

**2)**

Vi vurderer, at du har delvist ret til aktindsigt i følgende dokumenter:

- [Oplist de dokumenter, hvor der er udtaget bestemte oplysninger i dokumentet]

**3)**

Vi vurderer, at du ikke har ret til aktindsigt i følgende dokumenter:

- [Oplist de dokumenter, der omhandler sagen, men som ikke kan udleveres i sin helhed.]

**Begrundelse**

**Ad 1)**

Vi vurderer, at der ikke er grundlag for at undtage oplysninger fra dokumenterne, og du får derfor fuld aktindsigt i disse, jf. forvaltningslovens § 9:

- [Oplistning af dokumenterne fra 1)]

**Ad 2)**

Vi vurderer, at følgende dokumenter indeholder oplysninger, som omhandler andres private forhold og er derfor undtaget fra retten til aktindsigt efter forvaltningslovens § 27:

- [Oplistning af dokumenterne fra 2)]

Vi lægger vægt på, at [hvorfor oplysninger skal undtages].

**Ad 3)**

Vi vurderer, at disse dokumenter ikke kan udleveres i sin helhed efter forvaltningslovens § 12, og disse dokumenter er derfor undtaget fra aktindsigten:

- [Oplistning af dokumenterne fra 3]

Vi lægger vægt på, at [hvorfor dokumenterne skal undtages – § 12 omhandler interne dokumenter)

**Meroffentlighedsprincippet**

Vi har overvejet, hvorvidt der kan gives aktindsigt i videre omfang efter princippet om meroffentlighed i forvaltningslovens § 10. Vi vurderer, at der ikke gives aktindsigt i videre omfang, da [forklar hvorfor det ikke har givet mening med meroffentlighed].

ELLER

Vi har overvejet, hvorvidt der kan gives aktindsigt i videre omfang efter princippet om meroffentlighed i forvaltningslovens § 10. Vi vurderer, at der kan gives aktindsigt i videre omfang, og [forklar/indsæt de oplysninger eller dokumenter, som kan udleveres efter meroffentlighedsprincippet].

Dokumenterne vedlægges afgørelsen.

Vi vedlægger uddrag af reglerne sammen med afgørelsen.

Du kan klage over afgørelsen. Klagevejledningen er vedlagt afgørelsen.

Med venlig hilsen

[autosignatur]

**Klagevejledning**

Klagevejledning

Du kan klage særskilt over afgørelsen om aktindsigt direkte til [den myndighed, som er klageinstans for den sag aktindsigten vedrører], jf. forvaltningslovens § 16, stk. 4. Du kan klage mundtligt eller skriftligt.

Du kan kontakte [klageinstansen] på telefonnummer [Telefonnummer], [mailadresse] eller [fysisk adresse]. Du kan læse mere om, hvordan du kan klage på [klageinstansen]s hjemmeside [hjemmeside].

Hvis du har spørgsmål til afgørelsen eller er i tvivl om, hvordan du kan klage, er du velkommen til at kontakte os.

**Uddrag af relevant lovgivning**

Forvaltningsloven – lov nr. 988 af 9. oktober 2012, med de ændringer der følger af § 1 i lov nr. 638 af 12. juni 2013 og § 1 i lov nr. 1624 af 26. december 2013.

**§ 9.** Den, der er part i en sag, hvori der er eller vil blive truffet afgørelse af en forvaltningsmyndighed, kan forlange at blive gjort bekendt med sagens dokumenter.

Stk. 2. En parts ret til aktindsigt omfatter med de i §§ 12-15 b nævnte undtagelser 1) alle dokumenter, der vedrører sagen, og 2) indførelser i journaler, registre og andre fortegnelser vedrørende den pågældende sags dokumenter.

Stk. 3. Den, der ansøger eller har ansøgt om ansættelse eller forfremmelse i det offentliges tjeneste, kan dog kun forlange at blive gjort bekendt med de dokumenter m.v., der vedrører den pågældendes egne forhold.

Stk. 4. Retten til aktindsigt efter stk. 2, nr. 1, i et dokument, der er afsendt af myndigheden m.v. til andre end den part, der anmoder om aktindsigt, gælder først fra dagen efter afsendelsen af dokumentet.

Stk. 5. Bestemmelser om tavshedspligt for personer, der virker i offentlig tjeneste eller hverv, begrænser ikke pligten til at give aktindsigt efter dette kapitel, jf. dog § 15 a, stk. 1.

**§ 10.** Det skal i forbindelse med behandlingen af en anmodning om aktindsigt overvejes, om der kan gives aktindsigt i dokumenter og oplysninger i videre omfang, end hvad der følger af §§ 12-15 b. Der kan gives aktindsigt i videre omfang, medmindre det vil være i strid med anden lovgivning, herunder regler om tavshedspligt og regler i lov om behandling af personoplysninger.

Stk. 2. Stk. 1 gælder også i forbindelse med behandlingen af en anmodning om aktindsigt i dokumenter og oplysninger, som indgår i sager, der er undtaget fra aktindsigt efter § 11.

**§ 12.** Retten til aktindsigt omfatter ikke en myndigheds interne arbejdsdokumenter. Som interne arbejdsdokumenter anses dokumenter, der ikke er afgivet til udenforstående.

Stk. 2. Dokumenter omfattet af stk. 1, der afgives til udenforstående, mister deres interne karakter, medmindre afgivelsen sker af retlige grunde, til forskningsmæssig brug eller af andre lignende grunde.

[**§ 27**](https://danskelove.dk/forvaltningsloven/27)**.** Den, der virker inden for den offentlige forvaltning, har tavshedspligt, jf. [straffelovens § 152](https://danskelove.dk/straffeloven/152) og [§§ 152 c-152 f](https://danskelove.dk/straffeloven/152c-152f), med hensyn til oplysninger om

1) enkeltpersoners private, herunder økonomiske, forhold og

2) tekniske indretninger eller fremgangsmåder eller om drifts- eller forretningsforhold el.lign. , for så vidt det er af væsentlig økonomisk betydning for den person eller virksomhed, oplysningerne angår, at oplysningerne ikke videregives.

Stk. 2. Den, der virker inden for den offentlige forvaltning, har desuden tavshedspligt, jf. [straffelovens § 152](https://danskelove.dk/straffeloven/152) og [§§ 152 c-152 f](https://danskelove.dk/straffeloven/152c-152f), når det er af væsentlig betydning for statens sikkerhed eller rigets forsvar. Det samme gælder, når en oplysning ved lov eller anden gyldig bestemmelse er betegnet som fortrolig, herunder når fortrolighed følger af en EU-retlig eller folkeretlig forpligtelse el.lign.

Stk. 3. Den, der virker inden for den offentlige forvaltning, har herudover tavshedspligt, jf. [straffelovens § 152](https://danskelove.dk/straffeloven/152) og [§§ 152 c-152 f](https://danskelove.dk/straffeloven/152c-152f), når det er nødvendigt at hemmeligholde en oplysning til beskyttelse af væsentlige hensyn til rigets udenrigspolitiske interesser, herunder forholdet til andre lande eller internationale organisationer.

Stk. 4. Den, der virker inden for den offentlige forvaltning, har endvidere tavshedspligt, jf. [straffelovens § 152](https://danskelove.dk/straffeloven/152) og [§§ 152 c-152 f](https://danskelove.dk/straffeloven/152c-152f), med hensyn til oplysninger, som det i øvrigt er nødvendigt at hemmeligholde for at varetage væsentlige hensyn til

1) forebyggelse, efterforskning og forfølgning af lovovertrædelser samt straffuldbyrdelse og beskyttelse af sigtede, vidner eller andre i sager om strafferetlig eller disciplinær forfølgning,

2) gennemførelse af offentlig kontrol-, regulerings- eller planlægningsvirksomhed eller af påtænkte foranstaltninger i henhold til skatte- og afgiftslovgivningen,

3) det offentliges økonomiske interesser, herunder udførelsen af det offentliges forretningsvirksomhed,

4) forskeres og kunstneres originale ideer samt foreløbige forskningsresultater og manuskripter eller

5) private og offentlige interesser, hvor hemmeligholdelse efter forholdets særlige karakter er påkrævet.

Stk. 5. Inden for den offentlige forvaltning kan der kun pålægges tavshedspligt med hensyn til en oplysning, når det er nødvendigt at hemmeligholde den for at varetage væsentlige hensyn til bestemte offentlige eller private interesser som nævnt i [stk. 1-4](https://danskelove.dk/forvaltningsloven/27#1-4).

Stk. 6. En forvaltningsmyndighed kan bestemme, at en person uden for den offentlige forvaltning har tavshedspligt med hensyn til fortrolige oplysninger, som myndigheden videregiver til den pågældende uden at være forpligtet hertil.

Stk. 7. Fastsættes der i henhold til [§ 1, stk. 3](https://danskelove.dk/forvaltningsloven/1#3), regler om tavshedspligt, eller pålægges der tavshedspligt efter [stk. 6](https://danskelove.dk/forvaltningsloven/27#6), finder [straffelovens § 152](https://danskelove.dk/straffeloven/152) og [§§ 152 c-152 f](https://danskelove.dk/straffeloven/152c-152f) tilsvarende anvendelse på overtrædelse af sådanne regler eller pålæg.